Albina Malerba/Për n’amor
Artorn

Për n’amor 
Spluve ‘d sol e carësse ‘d fiòca. Nossensa, amor e candor mës-cià ansema. 

Gate giajet dë vlu
a fan bucèt për le rive
spërdùe dij ri.
Euj ‘d sol a gatìo
ij mesdì sla colin-a
ti promëssa ‘d gòj
it ven-e ant ën reu
ëd lun-e e stèile.
A na neuva nossensa
am ciama amor
stisse ‘d seugn
carësse ‘d fiòca
a cite golà
për nen macé candor.
Leteratura piemontèisa
Poesìa
Albina Malerba